সুভাষ ভৌমিক

সুভাষ ভৌমিক (২ অক্টোবর ১৯৫০ – ২২ জানুয়ারি ২০২২) ছিলেন একজন কিংবদন্তি ভারতীয় বাঙালি ফুটবল খেলোয়াড়, ম্যানেজার এবং প্রবাদপ্রতিম কোচ। তিনি তার ক্রীড়া জীবনে কলকাতার দুই প্রধান ফুটবল মোহনবাগান এবং ইস্টবেঙ্গল দলের হয়ে খেলেছেন। এছাড়াও তিনি ১৯৭০ খ্রিস্টাব্দ হতে ১৯৮৫ খ্রিস্টাব্দ সময়ে ভারতের জাতীয় ফুটবল দলের হয়ে আন্তর্জাতিক ম্যাচে দেশের প্রতিনিধিত্ব করেন। তিনি পশ্চিমবঙ্গের ফুটবল অঙ্গনে ভোম্বল নামে পরিচিত ছিলেন। ভৌমিক ১৯৬৯ সালে ইস্টবেঙ্গল এফসিতে যোগ দেন এবং সেখানে এক মৌসুম কাটানোর পর ১৯৭০ সালে মোহনবাগানে যোগ দেন। ১৯৭৩ সালে মৌসুমের শেষদিকে তিনি ইস্ট বেঙ্গলে ফিরে আসেন এবং ১৯৭৬ সাল পর্যন্ত ইস্ট বেঙ্গলের হয়ে খেলেন, এরপর তিনি পুনরায় মোহনবাগানে যোগ দেন। ১৯৭৫ সালে তিনি কলকাতায় আইএফএ শিল্ডের ফাইনালে ৫-০ গোলে মোহনবাগানকে বিধ্বস্ত করা ইস্ট বেঙ্গল দলের অন্যতম প্রধান মুখ ছিলেন। ১৯৭৭-৭৮ মৌসুমের পর তিনি পুনরায় ইস্টবেঙ্গলে ফিরে আসেন এবং ১৯৭৯ সালে অবসর গ্রহণ করেন। খেলোয়াড়ী জীবনে তিনি একজন শক্তিশালী ফরোয়ার্ড হিসেবে পরিচিত ছিলেন, যার ভালো গোল করার ক্ষমতা ছিল। তিনি ১৯৬৯ থেকে ১৯৭৭ সালের মধ্যে ইস্ট বেঙ্গলের হয়ে ৮৩টি এবং মোহনবাগানের হয়ে ৮২টি গোল করেছিলেন। ভৌমিক বিভিন্ন টুর্নামেন্টে ভারতের প্রতিনিধিত্ব করেছেন। ১৯৭০ সালে তিনি এশিয়ান গেমসে ব্রোঞ্জ পদক জয়ী ভারতীয় ফুটবল দলের সদস্য ছিলেন। তিনি মারডেকা টুর্নামেন্ট এবং পেস্তা সুকান কাপেও ভারতের প্রতিনিধিত্ব করেছেন। ২০০৫ সালের ২ ডিসেম্বর, দক্ষিণ কলকাতার কলকাতা সাউথ ক্লাবের কাছে একটি জায়গায় ঘুষ নিতে গিয়ে সিবিআইয়ের গোয়েন্দাদের কাছে হাতেনাতে ধরা পড়েন সুভাষ ভৌমিক ও ঘুষের মামলায় গ্রপ্তার হন। ভৌমিকের বিরুদ্ধে অভিযোগ উঠে তিনি সেন্ট্রাল এক্সাইজের তত্ত্বাবধায়ক থাকাকালীন এক ব্যবসায়ীর কাছ থেকে দেড় লক্ষ টাকা ঘুষ চান। সেন্ট্রাল ব্যুরো অফ ইনভেস্টিগেশনের (সিবিআই) মতে, তিনি বেহালার এক ব্যবসায়ীর সমস্যা নিষ্পত্তি করার জন্য ব্যবসায়ীর কাছ থেকে এই অর্থ দাবি করেন। গোপনে সিবিআইয়ের সঙ্গে যোগাযোগ করেন ওই ব্যবসায়ী। পরে ঘুষ আনতে গেলে সুভাষ ভৌমিক ধরা পড়েন। ২০১৮ সালের জুনে, সিবিআই আদালত তাকে দোষী সাব্যস্ত করে এবং তাকে তিন বছরের কারাদন্ডে দন্ডিত করে। দুর্নীতি বিতর্কের পর তার সুনামও ক্ষুণ্ণ হয়। ভারত এশিয়ান গেমস : ব্রোঞ্জ পদক ১৯৭০ পেস্তা সুকান কাপ: ১৯৭১ পেস্তাবোলা মেরদেকা : তৃতীয় স্থান ১৯৭০ বাংলা সন্তোষ ট্রফি : ১৯৬৯, ১৯৭১, ১৯৭২, ১৯৭৫ ইস্টবেঙ্গল কলকাতা ফুটবল লিগ : ১৯৭৩, ১৯৭৪, ১৯৭৫ আইএফএ শিল্ড : ১৯৭৩, ১৯৭৪, ১৯৭৫ রোভার্স কাপ : ১৯৬৯, ১৯৭০, ১৯৭১, ১৯৭২, ১৯৭৩ ডিসিএম ট্রফি : ১৯৭৩, ১৯৭৪ মোহনবাগান কলকাতা ফুটবল লিগ: ১৯৭৬, ১৯৭৮ আইএফএ শিল্ড: ১৯৭৬, ১৯৭৭, ১৯৭৮ ডুরান্ড কাপ : ১৯৭৭ ভারতীয় ফেডারেশন কাপ : ১৯৭৮ রোভার কাপ: ১৯৭৫, ১৯৭৬, ১৯৭৭ বরদলৈ ট্রফি : ১৯৭৬, ১৯৭৭ দার্জিলিং গোল্ড কাপ : ১৯৭৬ সাইত নাগজি ট্রফি : ১৯৭৮ ইস্টবেঙ্গল আসিয়ান ক্লাব চ্যাম্পিয়নশিপ : ২০০৩ জাতীয় ফুটবল লীগ : ২০০২-০৩, ২০০৩-০৪ সান মিগুয়েল আন্তর্জাতিক কাপ: ২০০৪ ইন্ডিয়ান সুপার কাপ : ২০০৬ ডুরান্ড কাপ : ২০০২, ২০০৪ আইএফএ শিল্ড : ২০০০, ২০০১, ২০০২ কলকাতা ফুটবল লিগ : ২০০০, ২০০২, ২০০৩, ২০০৪, ২০০৬ চার্চিল ব্রাদার্স আই লিগ : ২০১২-১৩ প্রাক্তন ফুটবলার ও কোচ সুভাষ ভৌমিক দীর্ঘদিন ধরে সুগার ও কিডনির অসুখে ভুগছিলেন। তিন মাস ধরে তাকে নিয়মিত ডায়ালিসিস নিতে হচ্ছিল। আগে একবার তার বাইপাস সার্জারি হয়েছিল। বুকে সংক্রমণ নিয়ে দক্ষিণ কলকাতার এক নার্সিংহোম ভরতি হয়েছিলেন। কিন্তু ২০২২ খ্রিস্টাব্দের ২২ জানুয়ারি শনিবার শেষ নিঃশ্বাস ত্যাগ করেন। শ্যামল ঘোষ "AIFF condoles Subhas Bhowmick's death"। www.the-aiff.com। সংগ্রহের তারিখ ২০ ফেব্রুয়ারি ২০২২।  "কিংবদন্তি ফুটবলার-কোচ সুভাষ ভৌমিকের জীবনাবসান"। এই সময়। সংগ্রহের তারিখ ২০ ফেব্রুয়ারি ২০২২।  "চলে গেলেন সুভাষ ভৌমিক, ময়দান হারাল প্রিয় 'ভোম্বল'কে"। aajkaal.in। ৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২২।  "ঘুষকাণ্ডে সুভাষ ভৌমিকের ৩ বছরের কারাদণ্ড"। Zee24Ghanta.com। ২৫ জুন ২০১৮। সংগ্রহের তারিখ ২১ ফেব্রুয়ারি ২০২২।  "ঘুষ-মারধরে সুভাষ ভৌমিকের জেল-জরিমানা, মঞ্জুর জামিন"। এই সময়। সংগ্রহের তারিখ ২১ ফেব্রুয়ারি ২০২২।  "দুর্নীতির দায়ে 3 বছরের জেল হল প্রাক্তন ফুটবলার সুভাষ ভৌমিকের"। NDTV.com। সংগ্রহের তারিখ ২১ ফেব্রুয়ারি ২০২২।  Chaudhuri, Arunava। "The Indian Senior Team at the 1970 Bangkok Asian Games"। Indianfootball.de। ২ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১১।  Chaudhuri, Arunava। "The Indian Senior Team at the 1971 Singapore Pesta Sukan Cup:"। indianfootball.de। ১৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২১।  Singh, Ajitpal (৭ সেপ্টেম্বর ২০১৩)। "Glory beckons Malaysia"। New Straits Times। ৮ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  Anand, Vijay (১৬ মার্চ ২০১৪)। "The history of Santosh Trophy"। SportsKeeda। সংগ্রহের তারিখ ১৮ ডিসেম্বর ২০১৬।  "ময়দানের 'বুলডোজার', গডফাদার-হীন হয়েও ফুটবলে রাজত্ব করে গিয়েছেন প্রায় এক যুগ"। www.anandabazar.com। আনন্দবাজার পত্রিকা। ২২ জানুয়ারি ২০২২। সংগ্রহের তারিখ ২৩ জানুয়ারি ২০২২।  "East Bengal's greatest hour: the 2003 ASEAN Cup triumph"। সংগ্রহের তারিখ ২ ডিসেম্বর ২০২১।  "Indian Football: Down the memory lane - East Bengal's ASEAN Cup win in 2003"। সংগ্রহের তারিখ ২ ডিসেম্বর ২০২১।  "East Bengal champs"। Rediff.com। ২৫ এপ্রিল ২০০৩। সংগ্রহের তারিখ ১৯ অক্টোবর ২০১৮।  Banerjee, Ritabrata (১৬ এপ্রিল ২০২১)। "Indian Football: The most successful coaches in I-League/NFL history"। Goal.com। ১৬ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১ জুলাই ২০২১।  "From the History Book"। All India Football Federation। the-aiff.com। ১৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৮।  "কলকাতা ময়দানে আর সুভাষ ভৌমিক নেই, শনিবার সকালে থামল 'বুলডোজার'"। সংগ্রহের তারিখ ২০২২-০২-১৯।